
Sapienter Majoribus nostris institutum esse, 
ut dies Academiae nataiis Rectorali oratione ce- 
lebretur, haud sine causa dictum audivi. Existi- 
mant enim hoc apprime convenire diebus festis 
Academicis, ut porrigantur eos celebrantibus 
dapes, non ex Apiciorum regulis, aut ad Lucul- 
lorum palatum, sed altiore sensu exquisitae, 
quibus nempe mentes hominum et animi possint 
delectari eruditorumque praesertim ingenia re- 
creari. Vel sic tamen ad hanc Majorum pruden- 
tiam laudandam rarissime, si vel unquam pro- 
num fore judico Academiae Rectorem munus 
suum depositurum et ex antiquo hoc instituto 
ad dicendum coactum. Sciiicet tam alte sentit 

instituti molestiam, ut prudentiam ejus sentiendi 
vix iillus locus supersit. Nec sine causa sic sen- 
tit; primum enim id ipsum, quo instituti sapien- 
tiam laudant, ejusmodi est, ut molestiae sensum 
acuat et effugiendi, si possit, excitet desiderium. 
Nimirum pauci omni aetate fuere oratores, qui 
vel paululum accedant ad eloquentem illum, 
quem animo tenere se, ut dixit Cicero, ita suis 
ipse orationibus ostendit. Quicumque igitur se 
ad hos non pertinere sibi conscius est, haud pa- 
rum conturbatur, epulas parare nescius festo 
solemni adaequatas, nec sine causa metuens, ne 
convivis, exquisitas delicias exspectantibus, nau- 
seam creent cibi, quos apponit, vulgares, ut si 
pro eorum humanitate non relictam videat men- 
sam suam , invitos tamen videat accumbentes. 

Sed et alterum est, quod Rectorem die festo 
dicturum haud minus profecto sollicitat; difli- 
cultatem volo inveniendi aptam dicendi mate- 
riam. Magnopere differt Rectoris causa ab ejus r 
qui docendi munus Academicum auspicatur. Hic 
enim ad dicendum vocatum se sentit; scire avent 
auditores, quid de provincia, quam est obitu- 
rus, quid de doctrina, quam profitetur sentiat, 
quidque sibi velit; nec minus ipse gestit suam 
hac de causa mentem declarare. Sic saepius ipsa> 



qua dicit, opportunitas praebet materiam di- 
cendi. Ilii vero hoc rarissime contingit, ut in 
ipsis, quibus dicit, rebus opportunam dicendi 
causam reperiat. Saepius nil est, quod ad dicen- 
dum eum impellit, nisi dira necessitas ipsi impo- 
sita. Fere sibi rehctus, ex omnibus, quae menti 
obversantur, causis tandem unam caeteris nec 
meliorem nec aptiorem accipere cogitur. Taedet 
ipsum de argumento dicere cum die festo nii 
commune habente, nec placere posse autumat 
aliis id , quod sibi hac de causa displicuit. Vel 
sic tamen proxima argumenta, forsan quia nimis 
propinqua, saepe quaerentis oculos effugiunt. 
Quum enim ante hos duos annos hoevenium 
nostrum de instilulione Academica audiremus ita 
dicentem, ut Platonem audire videremur de re- 
bus nostris latine disserentem, quis erat cui non 
miruin acciderit, hanc materiam , Rectoris per- 
sonae temporique unam in paucis accomodatissi- 
mam, non diu ante et variis partibus fuisse trac- 
tatam, adeoque, ut aliis multis, ita et novitatis 
gratia audientes allicere orationem potuisse? 

Id quidem non memorare non potui. Huic 
enim Yiri Amicissimi oratioui, praeter volupta- 
tem, qua me audientem legentemque affecit, 
insuper et hoc debeo, quod quaerentem diuque 

haerentem me in locum dicendi deduxerit non 
prorsus, ut spero, ineptum. Scilicet ab insti- 
stututione facilis est ad institutorem transitus, 
atque ipse saepe mihi proponere studui, qualem 
hunc esse oporteat institutioni sic adumbratae 
consentaneum. Quod autem mihi, ut inde pro- 
ficiam, sic saepe proposui, vobis me propositu- 
rum esse ne tamen putetis A. A! Magistratum 
gessi mox deponendum, quo pro tempore pri- 
mus agnoscebar inter pares, statim ac hinc ab- 
eam ultimum in Professorum ordine locum oo 
cupaturus. Ultima vero gloriae mox evanescentis 
hora magistrum agere ab animo meo quam alie- 
nissimum est. Et sane haud ita facile prudentior 
quisque doctorem institutoremque Academicum 
rite adumbrare sustineat, aut sic non aliter in- 
formatum esse, sic non aliter agere hunc opor* 
tere, ac ipse mente tenet, pronunciare ausit. 
Relinquunt hoc expertiores juvenilibus ingeniis, 
ad judicium de hisce rebus ferendum, ut sibi 
videntur aptissimis, ut omnes norunt maxime 
pronis. Me quidem quod attinet, ad institutores 
Academicos, a quibus discere quam quos docere 
malim, dicturus, non hoc mihi proposui, ut spe- 
ciatiin institutorem Academicum adumbrem; sed 
nniverse illius personam paucis exhibere gestio, 

qui alios instituendi in se suscepit provinciam, 
ut quomodo in hac sua provincia ipsi versandum 
sit aliquatenus appareat. Neque tamen perfeo 
tam institutoris speciem, ac si ego hanc animo 
teneam, vobis exhibebo, ne dicendi materiam 
sumam dicentis viribus haud aequam; in ipsam 
personam eximii prae caeteris institutoris oculos 
nostros defigere volo, ut hanc observemus, in 
eaque perfectam institutoris speciem animadverta- 
mus. Sic ea dicam , quae a Theologi persona nemo 
alieniora putet; nam de ipso illo agam , in quem 
quaecumque ad Theologiam, quam profitemur, 
pertinent tanquam in centrum coalescunt. Euan- 
gelitim enim intuentes tanquam in speculo cer- 
nimus eximiam jesu christi praestantiam. Et 
nbi institutorem nobis informare velimus , hujus 
nobis obversatur imago, quam quo accuratius 
contemplamur, eo piura apparent nohis incom- 
parabilis excellentiae documenta. Admiramur 
profecto verum institutorem , qualem in magis- 
tro suo pinxerunt et Plato et Xenophon, nec 
quidquam volumus hujus laudibus, in hunc us- 
que diem merito celebratis, detractum; oculis 
tamen in hanc imaginem defixis, divinius quid 
animadvertimus, nec haesitanter pronunciamus: 
Socrate hic major atque excellentior adest! En 

habetis orationis nostrae qualiscutnque argu- 
mentutn. Dicam de perfecta instiiutoris specie 
in Jesu Christo conspicua. 



Est haec naturae humanae tum ratio rum 
praestantia, ut non subsistat in rebus, quae ex- 
ternis sensibus percipiuntur, sed ulterius escen- 
dere valeat ex adspectabili mundo in tov rorjroy 
ibique ipsum pulcrum et bonum quaerere, cu- 
jus quaecumque pulcra aut bona sunt in hisce 
terris non nisi effigies constituunt et simulacra; 
perfectamque adeo rei speciem adpicere et te- 
nere, non corporis sed mentis oculo, non manu 
sed animo. Humi repant qui bumilia sectantur, 
adspectabilibus in hoc mundo se contineant, qui- 
bus non satis excreverunt pennae, ut sursum 
escendant; excellentiorum est ingeniorum ex- 
pansis alis in aethereas evolare regiones, nec 
ullus unquam in suo genere excellens fuit aut 
esse potest, quin eo se transtulerit. Artificum , 
qui vere ita dici merentur, insidet in mente per- 
fecta quaedam species, ad cujus similitudinem 
opera sua exigunt. Sic Cicero summum descri- 

bens oratorem, talem informabat, qualis for- 
tasse nemo fuit, non enim quaerebat, quis fuerit, 
sed quid sit illud, quo nihil esse possit prae- 
stantius, rei formam et speciem, quam etsi non 
cernimus, tamen animo tenere possumus. Sic 
in perfecto sapiente adumbrando , philosophi non 
aliquem contemplabantur , ad cujus similitudi- 
nem illum efformarent; sed undique collige- 
bant, quae huc facere videbantur, eaque con- 
jungebant, exornabant, adaugebant, atque sic 
perfectam, ut ipsis videbatur, sapientis speciem, 
non uti oculis cernitur, sed uti mente et cogita- 
tione complectebantur, exhibebant. Atque ita 
quidem in aliis; sic enim fert hominum inge- 
nium, ut non contenti iis, quae adspiciuntur, 
quamtumvis egregia, nil enim in suo genere tam 
praestans est quin praestantius cogitari possit, 
ideas quaerant, perfectas rei species, ipsis quae 
cernuntur rebus semper majores. 

Yel sic tamen non unice in idearum mundo 
habitare homo potest. Prouti enim contemplan- 
dis animoque volvendis iis, quae reapse in re- 
rum natura sunt, in superiorem demum rerum 
ordinem escendere queat, atque ex illorum no- 
tionibus ideas formare, ita has ipsas iterum ad 
res facti adhibere, in iisque cernere gestit. Sic 

quae in mente artificum insident pulcri species, 
hanc operibus suis exprimere conantur. Quem 
animo tenebat Tullius summum oratorem, hunc 
ad alios, ad se orationesque suas applicabat 
continuo ex iisque partim illustrabat. Ad per- 
fectam, quam sibi proponunt, sapientis speciem 
exigunt philosophi quotquot videant sapientes 
indeque eos dijudicant; ad hanc eos, quos ad 
sapientiam instituunt, informare gestiunt. Nec 
quaerit generosus ullus perfectam boni sanctique 
speciem tantum, ut ea quasi ingenii figmento 
delectetur; sed tanquam exemplar, quod intue- 
tur continuo sibique imitandum proponit, ut 
aliquam saltem ejus similitudinem referat. Ex 
idearum regione, in quara se extulerunt homi- 
nes, continuo in ipsum, qui adest, mundiim 
descendunt, ibique quaerunt quod speciei,quam 
mente complectuntur, respondet, semper quid 
desiderantes donec id reperisse sibi videantur. 
Hoc juvenum inprimis est generosiorum, qui, ut 
parentem optimum aut institutorem egregium 
suspiciunt saepe tanquam ipsius sapientis et 
boni exemplar, sic in praestanti amico aut in 
lectissima virgine haud raro ideas suas conspi- 
ciunt re ipsa expressas. Quo ut videtur reperto, 
ut exsultant, ut wqrjxa exclamant, ut incredi- 

bili amore id prosequuntur, ut desideria sua 
expleta censent ! Verbo ut dicam, ita fert ho- 
minuin indigentia, ut perfectam illam spe- 
ciem, quam animo tenent, reapse quaerant, et 
cernere gestiant, nec etiam saepissime spe sua 
frustrati animum despondeant, sed inventum 
aliquando iri tirmiter teneant. Gui igitur natu- 
rae humanae indigentiae tum demum prorsus 
satisfactum erit, quum conjunctas ita habeant 
ideas cum rebus in facto positis, ut his illas cer- 
nant adaequate exspressas. 

Hoc reputantibus A. A! omni demum vi et praes- 
tantia apparet Christi Euangelium , hac ratione na- 
turae humanae eximie, atque ut vere dicam, unice 
accommodatum. Scilicet id quod quaeritur vix 
reperitur in rebus humanis. O quam saepe fal- 
luntur, qui invenisse se putant personas aut res 
speciei perfectae, quam sibi repraesentaverant , 
consentaneas; interius inspectae res quam longe 
ab ideis haud raro apparent remotae ! Quot sunt 
qui frustra quaerunt semper, eoque magis quo 
sublimiores sunt quas mente complectuntur for- 
mae. Quo praestantior enim, quoque cultior, 
quoque divinior ingenio homo est, eo major est 
perfectio, quam quaerit, eoque difficilius inve- 
niunda. At nunc spectate Euangelium; agit de 

rebus maxime sublimibus, de ipso scilicet ho- 
mine, de Deo, de illius cum Hoc conjunctione 
de pulcro, vero, bono, sancto, divino. Nec 
vulgari ratione de hisce rebus agit, sed ita ut 
quae in ipso appareant ac per ipsum in homini- 
bus excitatae sint ideae, omnes quas unqtiam 
ante illud mente complexi sunt sapientissimi, 
cultissimi, optimi viri, sublimitate facile superent. 
Vel sic tamen et hae non frustra quaeruntur; 
adspicimus eas in ipso Jesu Christo, quantum 
possit, ita expressas, ut nil amplius desidere- 
mus, atque naturae indigentiaeque humanae 
ejusmodi Euangelio, ideas maxime sublimes in 
Jesu persona et vita vere conspicuas exhibente, 
prorsus satisfactum putemus. 

Ut propius accedamus ad argumentum nos- 
trum idque rite teneamus, ad unam tantum hu- 
jus rei partem attendamus. Cernimus in Jesu 
Christi persona perfectam hominis speciem. Ho- 
minem, ab omni parte humanam exhibentem 
naturam, sed omni sua perfectione conspicuam; 
egregiam omnium eandemque barmonicam fa- 
cultatum, quibus homo praeditus est, explica- 
tionem. Quibus singulis in suo genere nonnun- 
quam exellere videmus dotes atque virtutes, 
has omnes majore gradu conjunctim in Jesu 

adspicimus, ut nil dominetur prorsus, nil neglec- 
tum sit aut minore vi appareat. Virtutem om- 
nem et sapientiam nullo prorsus vitio hic videmus 
contaminatam , lucem sine tenebris. Sed nos- 
trum nunc non est praeclaram hanc speciem 
vobis exponere. Hoc unum dicamus. De homi- 
ne, de ejus natura et praestantia cogitavere omni 
aevo sapientes, coliectis undique quae in singulis 
eximia apparebant adauctisque iis perfectam 
quandam hominis speciem sibi proposuere, 
mente tenentes quod in nullo unquam oculis adr 
spexerant aut adspicere poterant; et tamen prae- 
stantius quid cogitari poterat, quam quod sic 
animo complectebantur. At Jesus Christus ap- 
paret in mundo. Cernunt ipsum mortalium oculi, 
ecce non tantum adspicitur is, qui omnia in se ha- 
bet reapse conjuncta, quae hactenus cogitatione 
tantuni sapientum existebant, sed haec tam longe 
superat, ut ex hoc novae praestantioresque,quam 
quae unquam fuerant,in hominibus oriantur hu- 
manitatis ideae. Nil sit tam pulcrum quin pul- 
crius cogitari possit, hic praestantia adest revera, 
quam cogitatione amplectebatur nemo. Octode- 
cim dehinc saecula fluxere. Varia ratione ex- 
cultum est genus humanum, ad majorem conti- 
nuo perfectionem progressum; explicitae sunt 



■ 



Digitized by Google 



14 



haud parum humanitatis ideae; sed splencroris 
sui nil amisit haec Jesu, quam in Euangelio ut 
in speculo adspicimus, imago. Quo iongius 
humanitate homines progrediuntur, eo magis ad 
percipiendum inteiligendumque hunc fiunt apti, 
eo magis ipsos tangit incomparabilis plane praestan- 
tia. Continuo ad hunc contemplandum revertun- 
tur et, quo accuratius et penitius investigant, eo 
plura deteguntur perfectionis documenta. Praes- 
tantissimi omni aevo et optimi quique ne cogita- 
tione quidem tantam assequi excellentiam se 
posse fatentur, quanta in Jesu Christo apparet. 
Nil desiderant amplius, invenerunt ideis respon- 
dentem, quid dico, eas excedentem longe perfeo 
tam hominis speciem. Hanc intueri avent, hanc 
capere, ut qualis sit hominis praestantia intelli- 
gant, ad hujus imaginem informari gestiunt, ut 
sic ipsi accedant ad veram hominis perfectionem. 

Intelligttis A. A! quid nobis veiimus de per- 
fecta specie dicturi, quidque menti obversetur 
nostrae, ubi hanc in Jesu Christo conspicuam 
esse affirmamus. At non de hominis universe, 
sed speciatim de institutoris perfecta specie me 
dicturum esse non sine causa monetis. Hanc 
vobis proponere in Jesu Christo conspicuam 

gestio. Nec tamen abs re esse putetis quae huc- 
usque a me dicta sunt; non tantum ad expli- 
canda ea, quae mente volvo, quid valent, sed 
sunt ea praeterea cum argumento nostro tam 
arcte conjuncta, ut dum non nisi in exordio ver- 
sari videmur, ecce in mediam jam rem simus 
delati. Conspicitis jam optimum institutorem, 
perfectum hominem intuentes. Agitur enim de 
hominum institutione atque hi, auspice Deo, in 
hominum societate excoluntur, non nisi ab ho- 
minibus instituuntur ad humanitatem. Unde- 
nafn igitur maxime pendere censeamus institu- 
toris praestantiam? Ex multiplici quam sibi 
acquisivit doctrina? Profecto hanc requiri pror- 
sus in eo, qui aliorum doctor existat in variis 
disciplinis quis sana mente neget? Vel sic ta- 
men doctissimi esse possunt, qui tamen haud 
optimi doctores, nedum institutores aliorum 
sunt habendi. Anne igitur ex methodo, quae 
dicitur, instituendi, quam sequi eos videmus huc 
maxime adaptata? Quis negligendum hoc pro- 
nunciet? Imo vero in aliis instituendis majoris 
etiam quam ipsa doctrinae copia hoc aestiman- 
dum esse haud cunctanter affirmamus. Atta- 
men et summum id non esse in hominibus ad 
humanitatem instituendis, et magnam partem ex 

eo pendere quod primum requirimus, nobis est 
persuasum. Etenim primum et ante omnia 
quaerimus, qucdis sit Ziomo, quo ingenio, quo 
animo, quo cultu, qua humanitate. Ex hisce 
praecipue pendet institutoris praestantia, unde 
qui alios instituere velint a se instituendo inci- 
piant. Scilicet communicare quis cum aliis ne- 
quit id, quo ipse caret, neque altius quid sperare 
licet ab institutore, quam quod alios informet 
sibi similes. Ut ipsius Jesu hic verbis utamur, 
non est discipulus magistro major, perfectus 
discipulus magistro similis erit. Quo praestan- 
tior igitur quis homo est, eo perfectior erit alio- 
rum ad humanitatem institutor. Jesus Christus 
adeo, in quo summam hominis praestantiam 
agnoscimus, vei hac de causa hominum institu- 
toris perfectam speciem in se conspicuam prae- 
bet, quippe qui non tantum possideat omnes, 
quae in optimo institutore postulantur dotes at- 
que virtutes, sed et ad sui similitudinem , id est 
ad ipsum perfectionis humanae exemplar, insti- 
tuat alios. 

Neque quempiam dubitaturum ne vel rogatu- 
rum putamus, utrum idem ille, in quo perfec- 
tam hominis speciein admiramur, revera institu- 
tor habendus sit? Ut parum Jesu consilium 



Digitized by 



17 

vitamquc capere nobis videntur, qui omne Ser* 
vatoris, dum hac in terra versabatur, nego- 
tium ad hoc unum restringunt, quod homines 
doceret, ita hi veram vitae Jesu rationem et 
vim merito assecuti dicuntur, qui instituendis 
hominibus hanc omnem dicatam consecratamque 
autumant. Neque in vocibus ludere nos exis- 
timetis A. A! Aliud enim est instituere, aliud 
doctrinam tradere aut docere; hoc si non imme- 
rito ad illud requiri putetis, illud tamen hoc ab- 
solvi ne quisquam dicat. Variis enim modis ho- 
mines instituuntur aliaque praeter doctrinam ad 
institutionem referenda sunt. Jesum Christum 
igitur ubicumque et quibusvis rebus intuemur, 
conspicimus institutorem; in hoc semper inten- 
tum, huc omnem operam, huc totam vitam 
suam impendentem, ut erudiret, excoleret, emen- 
daret, perficeret omnes, quibuscum versabatur. 
Huc non doctrina tantum sua, nec sermones 
tantum aut dicta pertinent, sed referenda huc 
non minus sunt egregia facta omnia, tota vitae 
ratio, omne cum hominibus commercium. Quam- 
diu in mundo versabatur, lux mundi erat, quae 
omnes collustrabat. Videte ipsum , totam quam 
incolebat regionem peragrantem , omnium quan* 
tum possit institutorem , neminem, ne vel malis 

hominibus, ne vel inimicis exceptis, ab in- 
stitutione sua arcentem, imo vero blanda voce 
indigentiae oppressos omnes huc invitantem. 
Videte ipsum in templo Judaeorum et synago- 
gis, in montium declivirate et ad maris littora, 
in locis desertis et urbium plateis, in domibus, 
in familiis, in conviviis adeo omnes, qui ipsi 
aderant, excolentem, omniaque ad hos insti- 
tuendos adhibentem; ut vere hominum, sine 
ullo discrimine, institutor appareat. Sic semina 
spargebat per totam Palaestinam adjacentesque 
regiones, laeta deinceps incrementa captura. 
Vel sic tamen, toti populo vivens, praeterea 
discipulos strictius sic dictos secum habebat haud 
paucos; ex hisce iterum duodecim viros eligebat, 
qui semper in omnibus rebus ipsum comitaren- 
tur totiusque vitae contemplatores et testes exis- 
terent. Diversissimis rebus occupatus, hisce 
tamen erudiendis informandisque omnem ope- 
ram impendebat, dies noctesque transigebat, ad 
ultimum usque vitae momentum in atrocissimae 
mortis conspectu perseverabat. Horum praeser- 
tim est institutor habendus atque hoc tanti ipse 
ducebat, ut in vitae terrestris fine totum huc 
opus referre sibi a Patre coelesti demandatum 
haiul dubitaverit. 

Institutorem igitur vicletis Jesuiu Cbristum, to- 
tius in quo versabatur populi, suorum autem 
maxime. Animadvertite simul, qualis quantusque 
fuerit institutor. Sequuntur ipsum baud raro 
multa bominum millia , arrectis auribus audiunt, 
mirantur dioentis suavitatem, stupent ad tantam 
vim atque gravitatem. Alliciuntur boni , perculsi 
adstant aut fugiunt mali. Qui caeterum humilia 
fere sectantur populares ad sublimiorum rerum 
sensum ita rapiuntur, ut ipsum sequentes, videntes, 
audientes, vel famis obliviscantur et sitis. Con- 
fluunt ipsum auditum ex iis multi, qui omnem 
videbantur institutionem adspernere, atque eo 
audito ad meliorem frugem redeunt. Biduo 
in quadam Samaritanorum urbe deget et, »non 
opus est testimoniis," exclamant plurimi, «audivi- 
mus ipsi et scimus, bunc esse vere mundi serva* 
torem." Capiuntur ejus institutione praestantio- 
res quicumque ingenio et animo, ut ab ejus 
consuetudine divelli se aegerrime ferant. At 
cur alia citemus aut hisce immoremur? Majora 
adsunt excellentissimae institutionis documenta ; 
haec nobis praebeant interioris admissionis dis- 
cipuli, ingenui profecto probique, nec tamen 
exculti aut falsis opinionibus vacui homines. 
Hos enim intra trium annorum spatium Jesus ita 

instituit, ut apti essent, qui ipsius Christi in 
mundo locum occuparent, ut sua vice aliorum 
existerent institutores, ut divino, qui in ipsis 
crat spiritu, a magistro suo accepto, merito 
agnoscantur gentium reformatores. Profecto hi 
sunt Jesu perfectissimi institutoris testes, qnando 
coram populi corona, quando coram doctis suo 
gcnere et prudentibus viris, accerrimis Euangelii 
adversariis, insigni naQQr\cia, sapientia atque 
constantia loquuntur et agunt. Ipsos audimus 
Jesu inimicos de Jesu institutoris praestantia tes- 
timonium ferentes, »indocti," ita de Apostolis 
dicunt, »et e plebe hi hominessunt, sed scimus 
cum Jesu eos fuisse." 

Uti igitur ex fructibus arborem cognoscimus 
et aestimamus, ita ex mirificis plane hisce effec- 
tibus ad summam institutionis Jesu Christi prae- 
stantiam merito concludimus. Nec tamen in iis 
subsistendum nobis est, quae omnium oculis 
patent, quaeque vel ipsos haud latebant, qui 
uti divinae Jesu praestantiae animadvertandae 
impares, ita a vero et bono haud parum luere 
alieni. Penitius in ipsam Jesu institutionem est 
inquirendum, ut simul effectuum causa nobis 
perspecta sit, simul Jesu Christi institutoris ef- 
figies, si non in plena luce collocata aut undique 

spectata, aliquatenus certe et vere oculis nostris 
appareat. Quaeritur adeo quibusnam sic Jesus 
homines allicuerit , undenam tantam in hominum 
animos vim exercuerit? Atque uti in ipsius prae- 
stantia veram rei causam latentem merito existi- 
maraus, sic nostris inprimis diebus, quibus ad 
Jesu personam, ut par est, attendunt Theologi, 
observarunt et exposuerunt non pauci varias, 
quae in ipso elucent, dicendi docendique virtu- 
tes, bene tenentes non ad doctrinam tantum 
suam, sed ad docendi quoque rationem esse ani- 
madvertendum, si vel quodammodo capiamus 
Ejus excellentiam. Mirabiledictu, quoties harum 
rerum intelligentiores Euangeliis legendis ut 
Jesum cognoscant animum applicant, toties in 
novas incidunt egregias plane dotes antea non- 
dum satis observatas. Has igitur si exponere, 
si vel digito monstrare omnes velimus, finem 
haud inveniat oratio nostra. Itaque unum, hoc 
vero gravissimum, nobis sumamus, universam 
Jesu instituendi rationem observemus; in qua si 
non perfecta vobis institutoris species conspicua 
fiat A. A! hoc rei ipsi ne tribuatis, sed mihi , de 
re gravissiina pro viribus meis tenuiter dicenti. 

Non sine causa laudant Jesu in dicendo do- 
cendoque auctoritatem. Hanc mirabantur au- 

dientes, discrimen inter hunc animadvertentes, 
qui exintima de vero et bono persuasione senten- 
tias suas proferebat, et legisperitos, quos audire 
consueverant , arte quadam dialectica disputan- 
tes, suaque antiquorum doctorum auctoritate 
fulcientes. Nec minus nos etiamnum tangit 
haec dicentis gravitas, ubi illud: 'Afirjp d/Liijy 
XeyG) vfitv , aut: »antiquis praeceptum audivis- 
tis, at ego dico" ex ejus ore audire nobis vide- 
mur. Neque tamen putemus, hanc fuisse Jesu 
instituendi rationem , ut auctoritate hac sua, 
qua non legatus tantum divinus, sed ipse Dei 
Filius, prae omnibus pollebat, aut doctrinae 
quoddam corpus cum hominibus communicaret, 
aut placita quaedam traderet, veritatis decreta 
simpliciter assumenda, praeceptave exhiberet ad 
vitam rite regundam, ut legis edicta observanda. 
In ipsa illa egregia oratione, quae a monte, quo 
dicta fuit, nomen habet, in qua uti audientes 
maxime mirabantur docentis auctoritatem , ita 
merito etiamnum omnes suspiciunt, ad ipsos 
homines appellabat, ut videant ipsi verum et in- 
telligant. »Si tantum amicos amore prosequimini 
anne majus quid facitis , quam quod humiles 
etiam homines faciunt? At inimicos amare, hos- 
tibus benefacere, pro iis, qui vos vexant , pre- 

cari, hoc liberorutn est Patris coelestis, qui 
solem suum oriri jubet in justos et injustos et 
pluvias dimittit in improbos aeque ac probos. 
Adspicite aves coeli pabulo suo non destitutas , 
oculos defigite in flores campestres majore quam 
regio splendore vestitos; sic curat Pater coeles- 
tis, nonne vobis multo magis prospiciet? Si vos, 
tam deficientes amore , sciatis bona largiri liberis 
vestris , nonne multo magis perfectus ille Pater 
in coelis bona suis largietur?" Specimina pauca 
habetis e midtis, quae adsunt, quaeque majore 
numero deinceps recurrunt ubicumque Jesum 
dicentem audimus , ut homines instituat. 

Sic aditus nobis patet ad Jesu instituendi ratio- 
nem percipiendam. Non erant ipsi homines va- 
sorum instar, quibus infundenda scientia sit 
ut pleni evadant, nec machinis similes rectoris 
nutu movendis. Ipse perfectissimus homo, quae- 
nam naturae humanae praestantia sit optime 
perspiciebat et hanc, si vel sordibus latentem, in 
aliis agnoscebat. Mentis oculum Jesus homini 
tribuit, quo, si bene valeat et rite dirigatur, 
verum cernere possit; animum agnoscit , e quo 
prodeunt tanquam e fonte suo hominis actiones , 
ut bonus homo bona , malus vero mala inde pro- 
ferat ut e thesauro recondito. Est homo ut ager 

foecundus, in quoutsemina injecta sunt, proge- 
minant et in aristas eriguntur , dvro^arrj enim 
terra fruges profert. Hunc igitur agrum arando 
excitare, colere, irrigare, sarrire, zizania et spi- 
nas, quibus saepius obsessus est, eradicare, ne 
suffocentur bonae frugis semina, sed haec, nulla 
re impedita excrescant. - Vanarum rerum sordi- 
bus animum purgare atque ad bona quaeque 
convertere. Mentis oculum acuere , ab inanibus 
speciebus ad verum, ab bumilibus ad sublimia 
dirigere. Verbo ut dicam, hominum ingenia 
excolere, ut, remotis impedimentis , egregia 
quaeque inde eliciantur, utque fiant homines 
id , quod esse possint et debeant, hoc uti demum 
institutio hominum dici meretur, ita voluit Jesus, 
tantaque sapientia aggressus est, ut praestantius 
quid ne cogitari quidem possit. 

Hoc voluit Jesus, exemplum sic se praebens 
omnibus, qui veri nominis institutores haberi 
velint. Ab hoc enim longe remoti sunt non tan- 
tum ii, qui auditorum frequentia et applausu mi- 
rifice delectantur; sed vel alii etiam, qui multum 
profecisse se putaut, si discipuli sollers magistri 
ingenium aut stupendam doctrinam mirati, ut 
in proverbio est, in ejus verba jurare, Pythago- 
reorum illud avroseycc usurpare, atque ut aurea 

quaedam dicta ejus effata colhgere, memoria 
tenere, repetere atque cum aliis communicare 
didicerint. Ecce in Jesu doctorem , qualis nullus 
unquam fuit aut esse potest, scientia et sapien- 
tia perfectum; sunt quaecumque ejus effata re- 
vera aurea dicta, quibus praestantiora cogitari 
nequeunt; beatus ille, qui haec memoria tenet, 
beatior qui animo ea complectitur atque ad re- 
gundam suam vitam ea adhibet! Vel sic tamen 
praestantissimus ille, discipulos sibi colligendo 
hosque instituendo, non hoc sibi voluit, ut es- 
sent qui sua dicta tenerent, repeterent, cum 
mundo communicarent; sed ut, ipsorum ingenio 
excoiendo, vere homines informaret, qui eodem* 
quo ipse veritatis et amoris spiritu imbuti, ipsi 
per se, pro suis quique facultatibus, hunc spiri- 
tum in se explicarent suaque vice in aliis excita- 
rent et excolerent. 

Atque hoc suum consilium quara insigni et 
admirabili plane praestantia aggressus sit et per- 
secutus, in ipso adspicite cum discipulis suis 
versante. Hos «ut institueret sibi adjunxit perpe- 
tuos in omnibus rebus comites , totius vitae suae 
testes adesse voluit, ut non minus omnibus, 
quae in ipso vivente agenteque conspicerent , 
quam sermonibus, quos" cum iis misceret, non 

minus quotidiana consnetudine quani doctrina 
sua instituerentur. Ut eniin pulcri in homine 
sensus non artis potissimum regulis atque prae- 
ceptis acuitur, sed conspiciendis maxime pulcri 
speciebus, sic ad excitandum acuendumque in 
hominibus veri bonique sensus et studia nil ma- 
gis valere potuit quam ipsius Jesu perfectissimi 
continua contemplatio. Atque hac quidem vi 
in Apostolos non caruit Jesu persona, qui ut 
universe magistrum, quem intuebantur, tan- 
quam summum perfectionis exemplar suspicere 
magis magisque discebant, aliisque deinceps 
proponebant, ita ut unum sumam, postquam 
<precantem viderant, ecce ipsum adeunt rogantes: 
Domine nos precari doce. Ut autem ipsum sic 
interrogarent frequentes praebebat Jesus oppor- 
tunitates, iisque ad ulteriorem et rerum et inge- 
niorum explicationem utebatur semper. Sed ita 
quoque interrogando sciscitandoque ipse ex eo- 
rum mentibus animisque eliciebat, quae inerant. 
Sic in hoc ipso quod citavimus exemplo, ubi ut 
precari docerentur rogaverant discipuli, quid 
amicum amico vel media nocte opem imploranti, 
quid patrem liberis suis cibos expetentibus fac- 
turum censeant, sciscitat ex ipsis, et ex ipsorum 
sententia proponit, ut sic intelligant ipsi, quid 

a Patre coelesti exspectandum sit, quantaque 
hducia hic precibus sit adeundus. Spectate ul- 
timam , quam cum suis transegit noctem , ecce 
ipse surgit de coena, cui cum suis accumbebat, 
effusa dein in pelvim aqua, suorum pedes lavare 
incipit. Quod cum fecisset, ipse intelligitisne 
dicit quid vobis fecerim, ipsos sicexcitans, ut 
rei causam attendant, quam nondum scire sed 
brevi intellecturum esse Petrum dixerat. Sic sae- 
pius ad ipsos appellabat, ipsorum ingeniura ex- 
citans judiciiimque acuens, in variis rebus, imo 
et gravissimis, quarum scientia sumini iis erat 
momenti. ltaque vel hoc ipsum , se esse verum 
mundi servatorem , non tanquam placitum a quo 
incipiendum erat iiscum communicavit, sed et 
esse servatorem se, et qualis sit tota sua vita os- 
tendit, et tunc demum: quid homines de me 
dicunt, sciscitat, cui cum respondissent, et quem- 
nam ipsi me existimatis, rogat; tum sui, Petro 
omnium loco dicente, tu Christus es idemque 
Dei filius. Tantam enim vim habuit in ipsorum 
animos Jesu excelientia, ut non potuerint non 
Ipsum Messiam habere, qui tamen opinionibus, 
quas de hoc antea foverant , tam paruin respon- 
debat. 

Haec est illa interrogandi facultas, ad expli- 

canda hoininum ingenia indeque quae insunt 
elicienda tam eximie accommodata. Hac Socrates 
eminuit, exercens sic vere /uatevTixijv illam , 
quam profitebatur, princeps in arte, adeo ut ex 
ejus nomine ipsa haec instituendi methodus di- 
catur. Neque tamen hac tantum, sed multiplici 
ratione hominum excoli ingenia possunt. Ut in- 
terrogando maxime Socrates , sic indicando, com- 
parando, narrando, alii aliter excitant, eliciunt, 
promoventque vim insitam. Pro sua enim quis- 
que facultate , alias alii dotes habent adhibentque 
institutores suo in genere eximii. At harum 
nullam desiderari in Jesu Christo, eundemque 
in singulis excelluisse agnoscunt facile qui ad 
eum accurate attendunt. Profecto dici vix potest, 
quanta ubertate quantaque varietate conspicua 
sit Jesu institutio, qui undique ejus argumentum 
petebat, in tota rerum, in hominis praesertim 
natura ea quasi digito monstrans, quae ut antea 
oculos fugerent, semel indicata omnibus essent 
perspicua; in hominum studia agendique ratio- 
nem, eaque quae accidebant, suorum defigens 
attentionem, comparando etiam iis utens ut su- 
blimiora intelligerentur ; cum antiquorum effatis 
paroemia in vulgus nota, cum veteris temporis 
historia experientiam hominum ipsam ad exco- 

lenda ingenia adhibens. Exempla historica e vita 
cominuni apud Jesum frequentia excipiunt fictae 
narrationes ad excolendum aptissimae. Cogitatis 
omnes parabolas illas, quae Jesu instituenti sem- 
per praesto erant, ut ipse sit ille paterfamilias 
de quo dicit,quie thesauro suo quem inexhaus- 
tum habet, et nova et vetera depromit. Miramini 
nativos in omnibus colores et vividam pingendi 
rationem. Hac alliciebant omnes, ut lubenter 
audirentur, sed simul attentos homines redde- 
bant ad sublimiora, sic tanquam in tabula picta , 
oculis exhibita. Sic partim exercitabantur ho- 
minum ingenia et ad diligentiorem perquisitionem 
incitabantur, ut discipuli, qui saepius magistrum 
adibant ulteriorem exphcationem aventes; mag- 
nam vero partem subliiniorum rerum sensu exi- 
mie tangebantur, aut inteliigebant suam rem agi. 
Non quaeritis exempla, ultro succurrunt, aut si 
e pluribus unum velitis, Samaritani benigni egre- 
giam narrationem attendite, et videte, legisperi- 
tum, qui ansam ei praebuerat, eo coactum, ut 
rubore suffusus ipse quaestioni respondeat, quam 
probum se declaraturus proposuerat. 

At non verbis tantum, sed et rebus utebatur 
Jesus tanquam symbolis in instituendo. Spectate 
ipsum de coena discedentem, suorum pedes la- 

vantem, ut servum ipsis ministrantem, aime un- 
quam vel excellentissima dicta tantam potuerint 
in discipulorum animos vim et efficacitatem ha- 
bere? Sciscitant discipuli, quisnam primus sit in 
regno coelesti ? Non statim respondet Jesus , sed 
puerulum arcessit, quem cum dimisso vultu in 
medio stantem conspexere omnes, tum Jesus: » nisi 
conversi fueritis, pueris similes redditi, non patet 
vobis aditus in regnum coeleste. Qui igitur se 
submiserit ut puer hicce in regno coelesti pri- 
mus erit." 

Nec tamen de varietate, qua conspicua est 
Jesu institutio, dicere possumus, quin hanc 
etiam observemus in diversis hominibus, pro 
diverso quo erant ingenio instituendis. Quis enim 
magnam ingeniorum in hominibus varietatem 
inficias eat, nec intelligat, hunc demum opti- 
mum institutorem esse, qui huc accommodat 
suam instituendi rationem. Id autem , quod 
haud ita facile esse intelligit quisque, perfectis- 
simo modo in Jesu animadvertimus. Neque tan- 
tum hoc volumus , ut aliter in Judaeorum proce- 
ribus, aliter in populo, aliter in discipulis, aliter 
in rudibus, aliter in cultioribus, aliter in ingenuis 
probisque, aliter in malis veritati refragantibus 
instituendis versatus fuerit. Ad ipsos interioris 

admissionis dissipulOs, ad Apostolos attendimus. 
Hos ut omnes secum et inter se Jesus conjunxit, 
summa enim est societaturn in excolendis homi- 
nibus vis; utque omnes conjunctim ad gravissi- 
mum, quod obeundum ipsis erat, munus insti- 
tuit, sapienter ad ingenia ipsorum se accomodans, 
pedetentim a minoribus ad majora escendens, 
quemadmodum res capere ferreque posse vide- 
rentur, ita tamen non omnes eodem modo insti- 
tuere aggressus est. Nam, alia in Petrum auda- 
ciorem illum, alia in Thomam tardiorem, alia in 
Johannem animo fervidiorem usus est ralione. 
Unitatem scilicet spectabat suorum, sed in ipsa 
varietate conspicuam; neque hoc voluit ut iidem 
prorsus essent omnes, sed ut singuli, pro suo 
quisque ingenio, perficerentur atque adeo fierent 
quod esse possint et debeant. Et hic quidem 
animadvertite A. A! incomparabile prorsus insti- 
tutoris ingenium. Uti varii erant Jesu discipuli, 
ita non eodem loco omnes ab ipso habiti. £ mul- 
tis duodecim quidem electi erant, ut quotidie cum 
ipso versarentur, ex duodecim hisce tres prae 
caeteris Jesu in omnibus rebus socii erant, unus 
Johannes erat dilectus inter dilectos; et vel sic 
tamen, uno isto excepto, qui posteris exemplo 
est, ne perfectam quidem institutionem servdre 

hominem posse, qui servari nolit; omnes et 
magistrum diligunt et amore se invicem pro- 
sequuntur. 

Scilicet eximia Jesu institutio omnes, qui institui 
volebant, sibi devinciebat. Est omnis verae sa- 
pientiae principium et fons aureum illud nosce 
le ipse; huc quoque Jesus suorum maxime insti- 
tutionem referebat , ut ipsi se noscerent simulque 
sentirent, ita secum agere Jesum, uti maxime 
ipsis erat accomraodatum. Ecce sublime ipsis pro- 
posuit, cui destinati erant, consilium, »vos estis 
lux mundi, vos estis sal terrae," ut sic quid esse de- 
beant sentiant atque avidi sint institutionis. Dete- 
giftipselatentes, quasjamacquisivere vires, atque 
emittendo ut Euangelium annuncient ipsi, harum 
periculum faciendi praebet opportunitatem. Eli- 
ciendo ex eorum animis quod intus habebant egre- 
gium,ubi cum ipsum desererent plurimi, nonne 
et vos abire vultis ? rogat ; collandando etiam , sed 
ita, ut Deo maxime laudes tribuendas esse sen- 
tiant, eos erigebat et excitabat continuo. Simul 
ita vim insitam promovens, modestiam alebat 
et sensum ejus quod desiderabatur etiamnum 
acuebat. Revertuntur qui emissi erant, gaudio 
pleni exclamant : vel ipsa daemonia nobis fuere 
tua auctoritate subjecta: »Ne de hoc" ait, »potius 

de eo laetamini, quod nomina vestra in coelis 
sint consignata ," a splendentibus adeo ad vera 
bona, ad coelestia ipsorum animos convertens. 
»Quid nobis," sic alia opportunitate Apostoli , 
»quid nobis omnia in tuam causam impendentibus 
continget?" tum Jesus quanta sint fidelibus suis 
sectatoribus exspectanda vividissimis coloribus 
pingit, at simul »multi, qui priini fuere ," ait, 
» ultimi erunt , atque ex ultimis primi ," in utro- 
que ad omnem pellendam superbiam accommo- 
datissime agens. Ecce Petrus , jam multum pro- 
fecisse se putans, quoties, inquit, illatam mihi 
injuriam ignoscere oportet, ad septiesne? Non 
dico tibi, sic respondit Jesus, ad septies sed ad 
septuagies septies; pudorem sic excitans in eo 
qui jam perfectionem quamdam se attigisse sibi 
videbatur. Profecto pudoris concitandi mira 
quaedam vis in Jesu conspicitur. Indignati dis- 
cipuli de Samaritanis Jesum hospitio excipere ne- 
gantibus, ignem de coelo in hos volunt delapsum, 
et »nescitis cujusnam spiritus estis" Dominus ait ad 
eos conversus, quo ipsi sentiant quam longe ab- 
sint ab indole ejus, qui non perditurus sed serva- 
turus homines venit. Alia opportunitate sim- 
pliciter interrogat domum ingressus, quanam de 
re in via ipsis sermo fuisset. Conticuere , quia 

disputaverant de eo , quis eorum maximus esset; sic 
simplici interrogatione pudore afficiebantur co- 
ram domino ab omni prava ambitione alieno. 
Hisce igitur aliisque idem, qui mentis oculum 
acuebat ut verum videat , sordibus purgabat ani- 
mum ut ad bonum conversus sit. Hoc curae ipsi 
cordique; buc verba et facta, buc tota Jesu vita 
et consuetudo sic accommodata, tamque efficacia 
fuere, ut ultima vitae nocte caris bisce discipulis 
dicere potuerit: »vos puri jam estis propter meam 
institutionem." 

Sic igitur uti hominum vulgus, terrestres uni- 
ce voluptates appetens, repulit saepius a se, effe- 
citque, ut irascerentur quicumque vanis speciebus 
delectati, sordium amantes, ab his purgari se, 
illas eripi sibi aegre ferebant , ita in generosio- 
rum verum bonumque appetentium animis in- 
credibiles suscitavit amores. Sane si ex optimo- 
rum discipulorum amore haud parum institutoris 
excellentia aestimetur, quantam Jesu esse dica- 
mus? Nam dici vix potest quanto magistrum 
amore prosequebantur Apostoli. Omnia relin- 
quunt, ut ipsum sequantur. Nil tam carum ha- 
bent, quin ipsi id postponant. Omnes omnino 
caritates hic unus ipsis complectitur. Cum 
hoc esse semper haec una vera ipsis beatitas, ab 

hoc divelli sumtna miseria. Abeatnus et nos 
ut cum ipso moriamur, si vel moriendum nobis 
sit, a te non discedemus, sic Apostolos animum 
suum et amorem patefacientes audimus. Atque 
hoc ipso amore veri bonique studio flagrabant, 
nam Jesum amare quid aliud est quam veritati 
virtutique studere! Harum enim ipse perfecta spe- 
cies est, cujus adspectu lta incenduntur animi, ut 
contemplanda colendaque ea satiari non pussint. 
Sic amari studuit Jesus, ut non externae formae 
quantumvis amabili adhaereant, non corporea 
ipsius praesentia teneantur, sed suspiciant in ipso 
verum, bonum, divinum, idque, si vel ejus 
praesentia orbati, intensissimo prosequantur 
amore. Huc suos instituit, ita quidem, ut hi 
deinceps veritati virtutique vixerint toti, imo pro 
hisce dirissima quaeque pati, ipsam adeo mortem 
subire haud dubitaverint. 

Nec mirum profecto. Si enim amor vicissim 
amorem parit, non potuit non Jesus in suis hunc 
excitare. Erat enim ipse amore plenus, erat 
amor vis ipsi, ut ita dicam vitalis, e qua uli 
tota vita ita et omnis ejus institutio processit. 
Intenso ferebatur in suos amore, qtio in iis ex- 
colendis, purgandis, emendandis, perficiendis, 
sibi conjungendis, sui similibus reddendis quies- 

ceret numquam. Est vero ipsa Jesu institutio cum 
incredibili quadam caritatis significatione con- 
jimcta. Redeunt ab ipso emissi de operis fruc- 
tibus gaudentes, ecce ipsum conspiciunt inefla- 
bili quadam et intima animi voluptate perfusum, 
audiunt Deo gratias agentem, quod talium rerum 
notitia ipsos imbuerit. Quid sensisse putamus 
Jesu discipulos, quum magistrum suura, quem 
quaerere nunciant matrem fratresque, oculis cari- 
tate plenis in ipsos defixis,dicentem audirent: ecce 
matrem meam et fratres meos! Sicdivinus illeex 
amore in suos non se tantum ad hos dimittebat, 
quod ut requiritur saepius , ita tamen vulgarium 
quoque est institutorum , sed quod longe majus 
est, erigere ad sese gestiebat; id quod ipse dein 
egregie enunciat: non ministros ait vos voco sed 
amicos, nam ut amicis amicus totum suum ani- 
mum aperit ita quaecumque ipse accepi vobiscum 
communicavi. At plena sunt Euangelia eorum, 
quibus Jesus intensissimum quo in suos fertur 
amorem significavit. Hunc sensit expressitque 
Johannes, ultimas, quas cum suis Jesus vixit, 
horas descripturus , «quemadmodum" ait »suos 
per totum illud tempus, quod in terris commo- 
rabatur dilexerat Jesus, ita ad finem usque in 
hoc perseveravit amore." Et vere quidem hic 

dixit. In ipso vitae fine amoris, quo Jesus suos 
complectitur, summum fastigium apparuit. Quis 
etiamnum legere possit ultimos illos , quos cum 
amicis miscuit sermones , quis audire queat pre- 
ces ilias, quibus pro suis adit Patrem coelestem, 
et non sentire summam in Jesu atque incompa- 
rabilem prorsus amoris vim. Quis eum agentem 
videat, quin ipsum amorem hic agentem conspi- 
ciat. Pro iis equidem me consecro ut ipsi sint 
in veritate consecrati, sic dicere ille potuit, nam 
uti totam vitam ipsis instituendis impendit, ita 
hanc in causam mori non dubitavit, uti bonus 
pastor pro ovibus vitam ipse suam periculo ob- 
jiciens, uti amantissimus amicus mortem pro 
amicis oppetens. Profecto major non cogitari 
potest amoris gradus, quam sic in Jesu conspici- 
tur. Siquidem igitur omnis institutio ex amore 
sit repetenda, siquidem hoc demum tanquam 
sole foecundentur hominum animi, siquidem eo 
magis quis in aliis instituendis proficiat quo ma- 
jor in ipso adsit amoris vis, in hoc uno, qui totus 
in amore, qui ipse amor est, conspicua nobis 
fit perfecta institutoris species. 

Quorsum vero tendat oratio nostra? Adspici- 
mus sublimem imaginem, ideam illam, non in- 

genii figmentuni, sed reapse in sublirai persona 
conspicuam. Intueamur autem, ut ejus capia- 
mur amore ad ejusque imitationem incitemur. 
Ad institutionem igitur Academicam id referen- 
dum esse putemus? Sane nil ab hac magis alie- 
num esse potest iis, qui Academias nostras offi- 
cinas esse putant, in quibus Jureconsulti, Medici, 
Theologi aliique ut fabri artem discant. At aliter 
videbitur lis, qui institutionem Academicam co- 
gitant, qualem nobis pinxit, a quo dicendi ini- 
tium fecimus, hoevenius noster; iis inquam, qui 
Academias instituta habent, in quibus formantur 
homines vere humani, hoc inprimis quaerentes 
ut prodeant inde eruditi omnino in vario scien- 
tiarum genere viri, sed iidem ingenii animique 
cultu commendabiles, qui sic aliis praeluceant, 
aliis vita quoque sua et exemplo duces existant 
atque adeo vere patriae prosint atque humanitati. 
Sic sentientibus nobis non frustra monstratur 
perfecta illa institutoris species, qua hominum 
ingenia excolere ad humanitatem eos formare, 
qua inprimis amandi disciplinam, unde omnis 
institutio proced t, discamus. Disputatum est 
nostris inprimis diebus, quatenus ad omnem 
institutionem religionis christianae doctrina sit 
referenda; varii varie sententiam suam pronun- 

ciarunt. Quidquid vero statuendum sit, hoc 
certissimum censeo, omnem institutionem, Aca- 
demicam quoque, eo praestantiorem fore, quo 
magis in ea dominetur, in institutoribus adeo 
vigeat Spiritus Christi. 



Pauca sunt de its, quae Academiae, me Rec- 
tore, acciderunt, dicenda. Ut enim haec mihi 
contingit felicitas, quod nulli e Curatorum aut 
Professorum numero, magistratus mei anno 
morte nobis erepto, sit parentandum, ita omnia 
placida fuerunt et tranquilla. Unum excipio 
diem, concitationis plenum, nec tamen tristem 
illum aut pericolosum, sed laetum hilaremque. 
Regem intelligitis Augustissimum moenibus hu- 
jus urbis exceptum. Festus erat dies incolis 
omnibus, Academiae aiitem non minime. Lae- 
tari videbantur ipsa aedificia, frondibus variegatis- 
que ornamentis vestita, et ad vesperam lucernis 
splendentia, in quibus et nostrum alii quo sint 
pulcri sensu apparuit. Academiae cives, partim 
equis vecti, eleganti vexillo, uxorum filiarumque 
nostrarum dono, ornati, ut praetoria cohors, 
regem intrantem urbem et visitantem ubicunque 

concoinitari, partim decenti faabitu singularum- 
que facultatum coloribus distincti urbem egredi, 
regem excipere et cum multis aliis ad curiam 
ducere. Ibi et Professoribus Regem adire et 
salutare licuit, qui postea, Amplissimis Curato- 
ribus exceptus, Senaculum intrat, summa nos 
bumanitate alloquitur. Professorum effigies cir- 
cumspiciens palmii nostri effigiem intuetur. In 
observatorium escendit, pleno die astra contem- 
platurus (*); hortum dein botanicum attente 
lustrat ; Musaeum antiquarium et numismaticum 
visitat, ut dein alia ad nos non pertinentia. 
Lautis excipitur a magistratu urbano epulis, 
quibus pro vobis omnibus, Rectori adesse licuit. 



(*) Lubet bic ea truae acciderunt paulo enucleatius cxponere , ne lec- 
tores, quod Auditorum nonnulloram fuisse repperi, irrisorem quodam- 
modo suspicentur in simplici narratore aut facetum quoddam dictum 
Jiabeant rem in facto positam. Scilicet Regem e Senaculo abiturum Rector 
invitabat ad visendum observatorium. Tum Ille subridens , astrane pleno 
die contemplaturus ait (pour voir les etoiles en plein jour). Rerum 
astronomicarum non nimis gnarus rector, si non astra contemplanda sint , 
ipsum observatorium , instrumenta astronomica, omnemque suppelectilem 
Regis quoque munifieentia auctam , non prorsus indigna videri quae a 
Rege conspiciantur , respondct , idque Astronomiae Professori gratissimum 
fore aifirmat. Humanissime ccdens invitationi Rex a Clarissimo kaueb 
excipitnr et post monstrata nonnnlla ad rem Astronomicam pertinentia , 
rogatur, ut tubum opticum inspicere vclit ita dispositum, ut medio 
uunc die distinctc 6atis stella quacdam conspici possit; quod faciens, sic 
lieri revcra id , de quo jocose dixerat , ipse Rex Angustissimus significat. 

Advertante jam nocte urbem relinquit. Sic vidi- 
mus regem, singularem ejus comitatem laudan- 
tes, ac laeta omnia etiam Academiae augurantes, 
in quam quo animo sit ostendit, inter alios qua- 
tuor e Professoribus ordini equestri Leonis Bel- 
gici adscribendis, quibus viris, de literis ac 
Patria bene meritis, hoc regium de ipsis testi- 
monium gratulamur. 

Vos adspicientes, perillustres hujus Academiae 
Curatores! grato animi sensu perfundimur, salvos 
beneque valentes cum intueamur omnes, in 
hisce senes etiam, nec tamen seniles, sed vegeta 
senectute gaudentes, et suum vigorem in nostrum 
emolumentum conferre paratos. Tibi vero Ampi. 
luzac! seu potius nobis gratulamur, quod ex 
Regis auctoritate hisce accessisti. Nobis gratu- 
lamur Curatorem, nulla sit invidia dicti, inter 
nos habitantem, qui stationem suam Leidensem 
honorificentissimo muneri ipsi oblato praeferre 
haud dubitavit. De te Curatore non potest non 
bona quaeque augurari Pallas nostra. Ex ipso 
nomine tuo omen accipit, est enim hoc cum re- 
bus nostris arcta necessitudine junctum. Luzacii 
patrui tui in rem literariam nostramque Academi- 
am merita nondum oblivioni sunt data, et quis 

ludovicum casparum te possit appellare, quin 
cogitet hujus universitatis orbisque literati decus 
illustre valc&enarium illum, avum tuum, e cujus 
quis sanguine natus, cujus quis nomine dictus 
esse possit et non reipublicae literatae amore 
flagrare? Non est igitur, quod nos nostraque 
negotia tibi commendemus; certo speramus, fore 
ut non tantum rebus nostris curando sis prospec- 
turus, sed etiain magnam , qua merito polles in 
patria nostra, auctoritatem in Academiae nostrae 
et universe in Literarum emolumentum adhibi- 
turus sis semper! 

Professores Collegas conjunctissimos gaudeo 
salvos esse omnes, in iis assenium, gravi hoc anno 
morbo correptum , ita convalescentem ut ex votis 
suis instituendis iterum juvenibus nostris vacare 
possit. Gorpore ut prorsus vigeat vir mente et 
animo vigens optant omnes boni. Sic te omni 
modo vigentem adspicimus Cl. macqueltn ! quem 
nemo septuagenarium dixerit nisi qui compu- 
tando a nativitatis tuae anno id comperuerit. Te 
igitur scimus in arte tua docenda futurisque me- 
dicis formandis pergere mallentem; quam otio 
uti tibi competenti, vel, ut constitutionibus Aca- 
demicis convenienter dicam , hac ipsa aetate jam 

concesso. V«l sic tamen nostri est et otium hoc 
cum magna dignitate conjunctum gratulari tibi 
et praesertim vitam tam bene huc usque perac- 
tam. Hanc vero vitam cum viribus diu tibi Deus 
conservet. 

De musaeis caeterisque hujusmodi scientiarum 
quae hic adsunt praesidiis pauca. Aucta est Bi- 
bliotheca cum emptis libris tum dono datis sive 
ab auctoribus, sive ab Academiis societatibusque 
Literariis. Quod majus est non reconditum ha- 
bemus doctrinae thesaurum sed patentem omni- 
bus, usibus inservientem non civiura tantum 
nostrorum sed aliorum etiam , ne exteris quidem 
exceptis, id quod magnam partem, me etiam 
non monente , Bibliothecae praefecti geelii nostri 
diligentiae prudentiae atque humanitati adscribi- 
tis. Collectio MSS. Orientalium in mille sexcen- 
tos numeros crevit , operum maxime Arabicorum 
triginta et unius accessione, quae magnam par- 
tem e bibliotheca Palmiana coemta sunt. Horto 
Botanico insigne augmentum et ornamentum 
accessit, instaurato spatiosius caldario, quo ex- 
oticae plantae perfectioris culturae, quasi in solo 
suo, asservari possint et laete crescere. Numis- 
matum musaeum variis nummis cum coemtis tum 

dono datis locupletatum est , ut e catalogo pateat 
Musaei praefecti annalibus Academiae inserenda. 
Uti caeteris porro nostris institutis parum qui- 
dem augmenti, nihil vero detrimenti hoc anno 
accidit, omniaque Praefectorum cura usibus suis 
bene inservierunt, ita idem de Musaeo anato- 
mico, omnimodo curante sandifortio , dicendum 
est. Huic autem singulare quoddam donum 
accessit legatum Academiae nostro a peritissimo 
antea Amstelaedamensi Chirurgo demmeltraadt; 
eftigies scilicet ad vivum et baud mediocriter 
picta fabri cujusdam ferrarii Amstelaedamensis 
medio fere saec. 17% dextra manu cultrum si- 
nistra calculum tenentis. Eo enim audaciae vir 
hicce processit, ut postquam jam bis lithotomiam 
subierat, vehementissimis iterum doloribus cru- 
ciatus, cultro hunc in finem parato, nemine 
praeter puerum quemdam praesente, calculo vesi- 
cae urinariae ponderis quatuor unciarum ipse 
sese iiberaverit, eo quidem successu ut poemate 
quodam, allusione facta ad viri nomen (vocaba- 
tur enim Jan de Dood), dicatur ipsa mors sibi 
vitam reddidisse. Cum effigie ipsa, ut ita dicam, 
corpora delicti, calculus scilicet argenteis unciis 
inclusus et culter operationi adhibitus ad nos 
migrarunt, ut sic intueri possimus audaciae 

exemplum, admiratioDi potius ut putoquam imi- 
tationi propositum , nam et non omnes audaces 
fortuna juvat, et Chirurgi sua sibi relinquenda 
esse merito postulant. 

De institutis Academicis diximus. At quae- 
nam fuerit me Rectore, Universitatis nostrae con- 
ditio, si mihi exponendum sit, vos inprimis co- 
gitandos esse censeo Academiae cives, e quorum 
non tam frequentia, etsi hanc non nihili duci- 
mus , quam studiorum et vitae ratione haud pa- 
rum pendet decus nostrum. De hisce autem 
juvenibus referre gratum mihi officium est. Lu- 
gemus tres bonae spei juvenes morte ut nobis vide- 
tur praematura nobis ereptos. Non desunt quoque 
prorsus, in quibus major desideratur pulcri veri 
bonique amor , neque omnium est vitae ratio ci- 
vibus Academicis omnimodo consentanea. Omen 
autem a Clarissimo praecessore acceptum me non 
fefellit. Repeto quod ipse dixit, et mihi cives 
Academici facilem reddiderunt imo jucundum 
magistratum. £xperti sunt urbis nostrae cives, 
quanto sit juventus nostra in musis et gratiis 
colendis ardore, cum varia opportunitate, tum 
maxime concentu illomusico in aedeEuangelico- 
Lutheranis sacra , qui ut multis insignem volup- 

tatem praebuit, ita ut par optimis harum rerum 
in patria nostra exemplis, a rei musicae peritis sum- 
mo applausu exceptus est. Experti sunt cum hisce 
juvenum nostrorum magnam humanitatem vin 
olim hujus Academiae cives, ad celebrandam mili- 
tiae Patriae causa exactae memoriam huc reduces. 
Experti sunt saepius et hisce ipsis diebus, qui in 
hac urbe haud pauci sunt , pauperes. Et vero qui 
sic Musarum cultum cum humanitate conjunxe- 
runt eosdem a severioribus disciplinis colendis 
haud alienos fuisse , multosque his gnaviter incu- 
buisse, testantur industriae specimina, quae varia 
adsunt. Ex hisce testibus nobis hic adest certa- 
men Literarium, in quo ut non multos, egregios 
tamen videmus victores, omnes hujus Academiae 
alumnos. Quibus igitur ut praemia rite distri- 
buam recitet Vir Clarissimus, qui hoc anno Se- 
natus Acta curat, singularum facultatum judicia. 



Accipe igitur praemium Praestantissime de vbies! 
qui uti Academiae nostrae laudes paucos ante 
menses inter Groninganos tuitus es, ita nunc 
nostris victor es habitus, bino igitur praemio 
intra tam breve temporis spatium ornatus. Quod 

majus est idem, qui de Graeco historico illic 
commentatus es, hic de comoedia Belgica egisti, 
sic antiquas literas cum recentioribus , historiam 
cum arte tali studio compiectens , quale laude et 
praemio dignum censuere judices in diversissimo 
literarum genere expertissimi. Perge sic, nil rei 
literariae a te alienum putans. Hoc modo Patris 
tui Viri venerabilis et eruditi gaudium, nostrae 
Academiae decus, Literarum in Patria nostra 
ornamentum et emolumentum iu dies magis 
raagisque existas! 

"Volupe mihi estet tibi praemium porrigereOrna- 
tissime burger! Quod aliis non denegatum velim, 
hoc Roterodami nostri natis inprimis proprium 
est, nempe singulari quodam studio ferri in pa- 
triam civitatem et gaudere de omni, quod prae- 
clarum inde proveniat. At quis praeterea te non 
libenter ornet, qui ipse tuam eruditionem tanta 
modestia ornas? Tu etiam pergas uti incepisti; 
literis porro incumbas, Philosophiae praesertim, 
quae in Patria nostra nimis eheu! neglecta, sic 
tua quoque opera rite colatur floreatque. 

Audivisti honorificam Facultatis juridicae de 
commentatione tua sententiam Praestantissime 

de jowge! Rectori nil superest, quam tradere 
praemium, quod tibi ex meritis decreverunt 
Antecessores Clarissimi. Tu laborem non de- 
tractas, qui nimium quam non satis facere ma- 
luisti. Breviter nec tamen tenuiter scribere, non 
omnium est, magnam hoc requirit exercitatio- 
nem. Diligentiam in juvenibus primam virtutem 
judico. Hanc adhibuisti, ut audivimus, summam. 
Adhibe quoque in posterum, ut sic gentis tuae 
nomen, Patris, Patruorumque, Virorum de Lite- 
ris et Patria optime meritorum, opera clarum 
digne tuearis. 



Sic peracta sunt omnia. Deo, qui raihi, qui 
Academiae hoc anno nunc exacto benignissime 
affuit, laus sit et gloria ! Hujusque numine Suc- 
cessori meo insequenti anno, Universitati nos- 
trae, Literis, Patriae quam diutissime omnia 
fausta sunto! 

DIXl. 

